Na osnovu Zakona o upravljanju otpadom (»Sl.list CG« br. 64/11 i 39/2016), Odluke o sprovođenju postupka zbrinjavanja otpada br. \_\_\_\_\_\_\_\_\_\_ od \_\_\_\_\_\_\_\_\_\_.godine i Rješenja o imenovanju komisije br. \_\_\_\_\_\_\_\_\_\_\_\_\_ od \_\_\_\_\_\_\_\_\_\_\_\_.godine, objavljujemo

**POZIV**

**radi trajnog zbrinjavanja otpada**

**1. Predmet postupka:**

1. Predmet je otpad nastao u OC Direkcija i FC Snabdijevanje, prema obimu, količini i vrsti, kako je to naznačeno u specifikaciji:

|  |  |  |  |  |
| --- | --- | --- | --- | --- |
| **R.B.** | **Opis predmeta nabavke,**  **odnosno dijela predmeta nabavke[[1]](#footnote-1)** | **Bitne karakteristike predmeta nabavke[[2]](#footnote-2)** | **Količina** | **Jedinica mjere** |
| 1. | Šifra otpada: 08 03 17\* | Otpadni toneri za štampanje koji sadrži opasne supstance | 400 | kg |
| 2. | Šifra otpada: 13 02 05\* | Mineralna nehlorovana motorna ulja, ulja za mjenjače i podmazivanje | 210 | kg |
| 3. | Šifra otpada: 16 02 13\* | Odbačena oprema koja sadrži opasne komponente drugačija od 16 02 09 do 16 02 12 (Električni i elektronski otpad) | 610 | kg |
| 4. | Šifra otpada: 20 03 07 | Kabasti otpad ( Stolice, stolovi itd. ) | 720 | kg |

**Napomena:**

* Minimalna cijena koju Naručilac plaća Operateru za šifru 08 03 17\* je 1,20 eura/kg;
* Minimalna cijena koju Naručilac plaća Operateru za šifru 13 02 05\* je 1,10 eura/kg;
* Minimalna cijena koju Naručilac plaća Operateru za šifru 16 02 13\* je 0,30 eura/kg;
* Minimalna cijena koju Naručilac plaća Operateru za šifru 20 03 07\* je 0,00 eura/kg;
* Ponuđači ne mogu ponuditi cijenu ispod minimalno procijenjene vrijednosti otpada.
* U ukupnu cijenu uračunati troškove utovara, transporta, mjerenja - vaganja otpada.

1. Predmet je otpad nastao u HE Piva, prema obimu, količini i vrsti, kako je to naznačeno u specifikaciji:

|  |  |  |  |  |
| --- | --- | --- | --- | --- |
| **R.B.** | **Opis predmeta nabavke,**  **odnosno dijela predmeta nabavke[[3]](#footnote-3)** | **Bitne karakteristike predmeta nabavke[[4]](#footnote-4)** | **Količina** | **Jedinica mjere** |
| 1. | Transformatorsko ulje | Transformatorsko ulje 13 03 07\* | 20000 | kg |
| 2. | Limovi | Željezo – šifra otpada 17 04 05 | 50000 | kg |
| 3. | Fluo cijevi | Fluo cijevi – šifra otpada 16 02 13\* | 100 | kg |
| 4. | Apsorbenti – kontaminirane krpe i odjeća. | Apsorbenti krpe, zaštitna odjeća – šifra otpada 15 02 02\* | 50 | kg |

**Napomena:**

* Minimalna cijena koju Naručilac plaća Operateru za transformatorsko ulje je 0,20€/kg bez PDV-a;
* Minimalna cijena koju Operater plaća Naručiocu za željezo 0,17€/kg bez PDV-a;
* Minimalna cijena koju Naručilac plaća Operateru za fluo cijevi je 0,20€/kg bez PDV-a;
* Minimalna cijena koju Naručilac plaća Operateru za apsorbente je 0,40€/kg bez PDV-a;
* Ponuđači ne mogu ponuditi cijenu ispod minimalno procijenjene vrijednosti otpada.
* Operater je dužan da preuzme ulje na lokaciji Naručioca u ovom slučaju HE ''Piva'' i zbrine ga u svoju ambalažu u skladu sa važećim Zakonskim propisima koji regulišu postupanje sa otpadnim uljima.

**2. Uslovi i način plaćanja**

Tačna količina i vrijednost otpada, utvrdiće se mjerenjem-vaganjem kod ovlašćene organizacije u trenutku primopredaje otpada, a na osnovu vagarskih listova potpisanih od strane ovlašćenih lica Naručioca i Ponuđača sa kojim se zaključi Ugovor. Jedinične cijene po kilogramu date u ponudi, se ne mogu mijenjati. Plaćanje PDV-a je obaveza Ponuđača. U ukupnu cijenu su uračunati svi zavisni troškovi rezanja, utovara, transporta, mjerenja – vaganja otpada.

**3. Uslovi i podobnost ponuđača**

U postupku može da učestvuje samo ponuđač koji:

1. je registrovan za obavljanje djelatnosti. Dokaz o registraciji kod organa nadležnog za registraciju (Izvod CRPS-a);
2. ima dozvolu (licencu ili drugi akt) za obavljanje djelatnosti koja je predmet poziva, u skladu sa zakonom,

- Dozvola za preradu, odstranjivanje, sakupljanje i transport otpada (prema šiframa otpada datim u tački 1 Poziva));

1. je uredno izvršio sve obaveze po osnovu poreza i doprinosa o kojima evidenciju vode državni organi u skladu sa zakonom. Potvrde organa uprave nadležnog za poslove poreza da su uredno izvršene sveobaveze po osnovu plaćanja poreza i doprinosa za period do 90 dana prije javnog otvaranja ponuda (Potvrda iz Poreske uprave Ministarstva finansija);
2. u periodu od dvije godine prije dostavljanja poziva nije osuđen za krivično djelo i da mu nije izrečena mjera zabrane obavljanja djelatnosti u vezi sa krivičnim djelom (Uvjerenje iz Ministarstva pravde za pravno lice).

U okviru ponude dostaviti i sljedeće:

1. Naziv i sjedište pravnog lica;
2. Matični broj pravnog lica;
3. Ime i prezime lica za komunikaciju sa Naručiocem, broj telefona, e-mail;
4. Broj računa i naziv banke;
5. Dokaz o uplati depozita;
6. Finansijski dio ponude;
7. Period važenja ponude.

Svi dokumenti, podnijeti uz ponudu, treba da budu povezani neprekidnom trakom (jemstvenikom) u jednu cjelinu i zapečaćeni tako da se ne mogu naknadno ubacivati, odstranjivati ili zamjenjivati pojedinačni listovi, odnosno prilozi, a da se vidno ne oštete listovi ili pečat. Svaka stranica ponude mora biti numerisana.

Nije dozvoljeno dostavljenje alternativnih ponuda.

Otpad se preuzima u viđenom stanju bez prava na naknadnu reklamaciju, u roku od 30 kalendarskih dana od dana zaključenja Ugovora. Obaveza izabaranog operatera otpada je da trajno zbrine preuzeti otpad i da o tome dostavi EPCG AD pisani dokaz, što će biti definisano Ugovorom.

Ponuđač je obavezan da preuzme kompletnu odgovornost za bezbjedan rad i zaštitu okoline, tokom preuzimanja, odnosno utovara i transporta, kao i demontaže predmetnog otpada.

Ponuđačima čija se ponuda ne prihvati zbog određenih nedostataka, iznos depozita će biti vraćen u roku od 10 (deset) dana od dana donošenja Odluke o izboru najpovoljnije ponude. Ostalim ponuđačima čije su ponude odbijene ili rangirane iza izabranog ponuđača, uplaćeni iznos depozita će biti vraćen u roku od 10 (deset) dana od dana zaključenja Ugovora o prodaji.

Depozit izabranog ponuđača sa najpovoljnijom ponudom se zadržava i za taj iznos se umanjuje kupoprodajna cijena.

**4. Kriterijum za izbor najpovoljnije ponude je »najviša ponuđena cijena otpada«.**

**5. Vrijeme i mjesto uvida**

Zainteresovani ponuđači otpad mogu pogledati u toku trajanja Poziva, radnim danima od 7-15h zakazivanjem termina obilaska kod kontakt osobe:

* Snežana Đurović, kontakt telefon: 040/204-196; 067/600-192;

- Mitar Kandić, kontakt telefon: 069/562-750

**6.** **Vrijeme i mjesto podnošenja ponude**

Ponude dostaviti u zapečaćenoj koverti sa naznakama »ZA POZIV ZA DOSTAVLJANJE PONUDA ZA TRAJNO ZBRINJAVANJE OTPADA« i **»NE OTVARAJ prije zvanične sjednice Komisije za otvaranje ponuda«.** Na koverti moraju biti naznačeni i osnovni podaci o ponuđaču (naziv i adresa).

Ponude se dostavljaju na adresu:

EPCG AD Nikšić, ul. Vuka Karadžića br. 2, Nikšić ili neposredno na arhivi EPCG AD Nikšić do dana **\_\_.02.2023.** u zapečaćenom omotu.

**7.Vrijeme i mjesto javnog otvaranja ponuda**

Javno otvaranju ponuda, kojem su obavezni prisustvovati ovlašćeni predstavnici ponuđača, uz pisano ovlašćenje, biće održano nakon isteka krajnjeg roka za prijem ponuda **\_\_.02.2023. godine u 11:00h** u prostorijama EPCG, ul. Vuka Karadžića 2, Nikšić.

Ponude dostavljene poslije navedenog roka, kao i one koje su nepotpune ili nijesu zapečaćene neće se razmatrati.

Ukoliko dva ili više ponuđača ponude istu cijenu, ponuda će se licitirati na licu mjesta.

**8.** **Rok za donošenje odluke**: **10 dana** od dana otvaranja ponuda.

**9. Druge informacije**

Izabrani ponuđač, sa kojim će se zaključiti Ugovor o predaji otpada, obavezan je da se pridržava, odnosno postupa u svemu u skladu sa odredbama člana 81 Zakona o upravljanju otpadom (»Sl.list CG« br. 64/11 i 39/2016) kao i odredbama Pravilnika o bližem sadržaju dokumentacije koja se podnosi uz zahtjev za izdavanje dozvole za uvoz, izvoz i tranzit otpada, kao i listi klasifikacije otpada (»Sl.list CG« br.71/10).

Izabrani ponuđač je dužan da zaključi Ugovor o predaji otpada u roku od 15 dana od dana donošenja odluke, kojim će bliže definisati prava i obaveze.

Za vrijeme trajanja Poziva za dostavljanje ponuda za trajno zbrinjavanje otpada zainteresovani ponuđači mogu dobiti sva potrebna obavještenja od osobe za kontakt: Filip Krivokapić, tel.br. 040 204 169 i mail: [filip.krivokapic@epcg.com](mailto:filip.krivokapic@epcg.com).

|  |
| --- |
| **Izvršni direktor** |
| Nikola Rovčanin |
|  |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

Potpisan dokument se nalazi u arhivi Naručioca.

1. Opis predmeta nabavke u cjelini, odnosno po partiji ili stavkama [↑](#footnote-ref-1)
2. Kvalitet, dimenzija, oblik, bezbjednost, performansa, označavanje, rok upotrebe,i dr. [↑](#footnote-ref-2)
3. Opis predmeta nabavke u cjelini, odnosno po partiji ili stavkama [↑](#footnote-ref-3)
4. Kvalitet, dimenzija, oblik, bezbjednost, performansa, označavanje, rok upotrebe,i dr. [↑](#footnote-ref-4)